**ਟੈਲੀਹੇਲਥ ਬਾਰੇ**

ਟੈਲੀਹੇਲਥ ਅਪਾਇੰਟਮੇਂਟ ਕੀ ਹੁੰਦੀ ਹੈ?

**ਟੈਲੀਹੇਲਥ ਅਪਾਇੰਟਮੇਂ ਇੱਕ ਵੀਡਿਓ ਕਾਲ ਹੁੰਦੀ ਹੈ ਜਿਸ ਵਿੱਚ ਤੁਸੀਂ ਆਪਣੇ ਸਪੇਸ਼ਲਿਸਟ ਨਾਲ ਮਿਲ ਅਤੇ ਗੱਲਬਾਰ ਕਰ ਸਕਦੇ ਹੋ। ਟੈਲੀਹੇਲਥ ਤੁਹਾਨੂੰ ਆਪਣੇ ਸਮਾਰਟਫੋਨ, ਕੰਪਿਊਟਰ ਜਾਂ ਟੈਬਲੇਟ ਦੀ ਵਰਤੋਂ ਕਰਕੇ ਦੂਰੋਂ ਹੀ ਸਿਹਤ ਦੇਖਭਾਲ ਪ੍ਰਾਪਤ ਕਰਨਾ ਸੁਲਭ ਕਰਾਉਂਦੀ ਹੈ। ਤੁਹਾਡਾ ਸਪੇਸ਼ਲਿਸਟ ਸ਼ਰੀਰਕ ਤੌਰ ‘ਤੇ ਤੁਹਾਡਾ ਟੈਸਟ ਨਹੀਂ ਕਰ ਸਕੇਗਾ, ਪਰ ਉਹ ਤੁਹਾਨੂੰ ਦੇਖ ਸਕੇਗਾ ਅਤੇ ਤੁਹਾਡੇ ਨਾਲ ਤੁਹਾਡੀ ਸਿਹਤ ਬਾਰੇ ਗੱਲਬਾਤ ਕਰੇਗਾ। ਤੁਸੀਂ ਕਾਲ ਦੌਰਾਨ ਪਰਿਵਾਰ ਦੇ ਕਿਸੇ ਸਦੱਸ ਜਾਂ ਦੇਖਭਾਲ ਪ੍ਰਦਾਤਾ ਨੂੰ ਆਪਣੇ ਨਾਲ ਰੱਖ ਸਕਦੇ ਹੋ।**

**ਮੇਰੀ ਅਪਾਇੰਟਮੇਂਟ ਇੱਕ ਟੈਲੀਹੇਲਥ ਅਪਾਇੰਟਮੇਂਟ ਕਿਉਂ ਹੈ?**

**ਤਹਾਡਾ ਸਪੇਸ਼ਲਿਸਟ ਤੁਹਾਨੂੰ ਇਹ ਫੈਸਲਾ ਕਰਨ ਵਿੱਚ ਮਦਦ ਕਰੇਗਾ ਕਿ ਟੈਲੀਹੇਲਥ ਅਪਾਇੰਟਮੇਂਟ ਤੁਹਾਡੇ ਲਈ ਸਹੀ ਵਿਕਲਪ ਹੈ ਜਾਂ ਨਹੀਂ। ਜੇਕਰ ਤੁਸੀਂ ਚਾਹੋ, ਤਾਂ ਤੁਸੀਂ ਕਦੇ ਵੀ ਆਮ੍ਹਣੇ-ਸਾਮ੍ਹਣੇ ਦੀ ਅਪਾਇੰਟਮੇਂਟ ਦੀ ਚੋਣ ਕਰ ਸਕਦੇ ਹੋ।**

**ਟੈਲੀਹੇਲਥ ਦੀ ਵਰਤੋਂ ਕਿਉਂ ਕਰਨੀ ਚਾਹੀਦੀ ਹੈ?**

**ਤੁਹਾਡੇ ਲਈ ਆਮ੍ਹਣੇ-ਸਾਮ੍ਹਣੇ ਦੀ ਅਪਾਇੰਟਮੇਂਟ ਦੀ ਤੁਲਨਾ ਵਿੱਚ ਟੈਲੀਹੇਲਥ ਅਪਾਇੰਟਮੇਂਟ ਵਿੱਚ ਹਾਜ਼ਰ ਹੋਣਾ ਆਸਾਨ ਹੋ ਸਕਦਾ ਹੈ। ਇਹ ਤੁਹਾਡੇ ਲਈ ਇੱਕ ਚੰਗਾ ਵਿਕਲਪ ਹੋ ਸਕਦਾ ਹੈ, ਜੇਕਰ ਤੁਸੀਂ:**

* **ਕਿਸੇ ਦੇਹਾਤੀ ਜਾਂ ਦੂਰ-ਦਰਾਜ਼ ਦੇ ਖੇਤਰ ਵਿੱਚ ਰਹਿੰਦੇ ਹੋ**
* **ਕਿਸੇ ਦੂਜੇ ਸੂਬੇ ਵਿੱਚ ਰਹਿੰਦੇ ਹੋ**
* **ਆਵਾਜਾਈ ਜਾਂ ਘੱਟ ਗਤੀਸ਼ੀਲਤਾ ਕਰਕੇ ਤੁਹਾਨੂੰ ਅਪਾਇੰਨਮੇਂਟਾਂ ਵਿੱਚ ਹਾਜ਼ਰ ਹੋਣ ਵਿੱਚ ਔਖ ਹੁੰਦੀ ਹੈ।**

ਜੇਕਰ ਮੈਂ ਆਪਣੀ ਅਪਾਇੰਟਮੇਂਟ ਵਿੱਚ ਭਾਗ ਨਹੀਂ ਲੈ ਸਕਦਾ, ਤਾਂ ਕੀ ਹੋਵੇਗਾ?

ਜੇਕਰ ਤੁਸੀਂ ਆਪਣੀ ਅਪਾਇੰਟਮੇਂਟ ਵਿੱਚ ਭਾਗ ਨਹੀਂ ਲੈ ਸਕਦੇ ਹੋ, ਤਾਂ ਕ੍ਰਿਪਾ ਕਰਕੇ ਜਿੰਨੀ ਛੇਤੀ ਹੋ ਸਕੇ, ਸਾਨੂੰ ਦੱਸੋ। ਤੁਸੀਂ ਰੱਦ ਕਰਨ ਜਾਂ ਨਵੀਂ ਅਪਾਇੰਟਮੇਂਟ ਲਈ ਸਮਾਂ ਬਣਨ ਲਈ ਸਾਡੇ ਨਾਲ ਸੰਪਰਕ ਕਰ ਸਕਦੇ ਹੋ। ਅਸੀਂ ਤੁਹਾਡੀ ਅਪਾਇੰਟਮੇਂਟ ਦਾ ਸਮਾਂ ਕਿਸੇ ਦੂਜੇ ਵਿਅਕਤੀ ਨੂੰ ਦੇ ਸਕਦੇ ਹਾਂ, ਜੋ ਉਸ ਸਮੇਂ ਆਉਣ ਵਿੱਚ ਸਮਰਥ ਹੋਵੇ।

ਇਸਨਾਲ ਸਾਨੂੰ ਸਾਰੇ ਲੋਕਾਂ ਲਈ ਉਡੀਕ ਦੇ ਸਮੇਂ ਨੂੰ ਘੱਟ ਕਰਨ ਵਿੱਚ ਮਦਦ ਮਿਲਦੀ ਹੈ। ਜੇਕਰ ਤੁਸੀਂ ਦੋ **ਅਪਾਇੰਟਮੇਂਟਾਂ** ਵਿੱਚ ਭਾਗ ਨਹੀਂ ਲੈਂਦੇ ਹੋ ਅਤੇ ਸਾਨੂੰ ਇਸ ਬਾਰੇ ਪਹਿਲਾਂ ਤੋਂ ਨਹੀਂ ਦੱਸਦੇ ਹੋ, ਤਾਂ ਤੁਹਾਨੂੰ **ਅੱਗੇ ਫਿਰ ਅਪਾਇੰਟਮੇਂਟ ਨਹੀਂ ਦਿੱਤੀ** ਜਾਵੇਗੀ। ਤੁਹਾਨੂੰ ਇੱਕ ਨਵੇਂ ਰੇਫਰਲ ਦੀ ਲੋੜ ਹੋਵੇਗੀ।

**ਟੈਲੀਹੇਲਥ ਅਪਾਇੰਟਮੇਂਟ ਲਈ ਮੈਨੂੰ ਕਿਸ ਚੀਜ਼ ਦੀ ਲੋੜ ਹੋਵੇਗੀ?**

**ਤੁਹਾਨੂੰ ਤੁਹਾਡੇ ਸਮਾਰਟਫੋਨ, ਕੰਪਿਊਟਰ ਜਾਂ ਟੈਬਲੇਟ ਡਿਵਾਇਸ ਲਈ ਇੱਕ ਚੰਗੇ ਇਨਟਰਨੈਟ ਕਨੇਕਸ਼ਨ ਦੀ ਲੋੜ ਹੋਵੇਗੀ। ਤੁਹਾਨੂੰ ਇੱਕ ਵੈੱਬ ਕੈਮਰਾ, ਸਪੀਕਰਸ ਅਤੇ ਮਾਇਕ੍ਰੋਫੋਨ ਦੀ ਲੋੜ ਵੀ ਪਵੇਗੀ ਜੇਕਰ ਇਹ ਪਹਿਲਾਂ ਤੋਂ ਹੀ ਤੁਹਾਡੇ ਡਿਵਾਇਸ ਦਾ ਭਾਗ ਨਹੀਂ ਹਨ। ਤੁਹਾਨੂੰ ਇੱਕ ਸ਼ਾਂਤ, ਚੰਗੀ ਰੋਸ਼ਨੀ ਵਾਲੀ ਥਾਂ ਦੀ ਲੋੜ ਹੋਵੇਗੀ ਜਿੱਥੇ ਤੁਹਾਨੂੰ ਕਿਸੇ ਚੀਜ਼ ਜਾਂ ਕਿਸੇ ਦੁਆਰਾ ਪਰੇਸ਼ਾਨ ਨਾ ਕੀਤਾ ਜਾਵੇ।**

ਮੈਨੂੰ ਇਹ ਕਿਵੇਂ ਪਤਾ ਚੱਲੇਗਾ ਕਿ ਮੈਨੂੰ ਕੀ ਕਰਨਾ ਹੈ?

ਅਸੀਂ ਤੁਹਾਨੂੰ ਨਿਰਦੇਸ਼ ਦੇ ਕੇ ਸਮਝਾਵਾਂਗੇ ਕਿ ਤੁਹਾਨੂੰ ਕੀ ਕਰਨਾ ਹੈ। ਤੁਸੀਂ ਆਪਣੀ ਅਪਾਇੰਟਮੇਂਟ ਤੋਂ ਪਹਿਲਾਂ ਇੱਕ ਟੈਸਟ ਕਾਲ ਕਰਕੇ ਇਹ ਯਕੀਨੀ ਬਣਾ ਸਕਦੇ ਹੋ ਕਿ ਸਭ ਕੁੱਝ ਕੰਮ ਕਰ ਰਿਹਾ ਹੈ।

ਜੇਕਰ ਮੈਨੂੰ ਦੋਭਾਸ਼ੀਏ ਦੀ ਲੋੜ ਹੋਵੇ, ਤਾਂ ਕੀ ਹੋਵੇਗਾ?

ਜੇਕਰ ਤੁਹਾਨੂੰ ਦੋਭਾਸ਼ੀਏ ਦੀ ਲੋੜ ਹੈ, ਤਾਂ ਕ੍ਰਿਪਾ ਕਰਕੇ ਸਾਨੂੰ ਦੱਸੋ ਅਤੇ ਅਸੀਂ ਤੁਹਾਡੀ ਅਪਾਇੰਟਮੇਂਟ ਵਿੱਚ ਇੱਕ ਦੋਭਾਸ਼ੀਆ ਉਪਲਬਧ ਕਰਾ ਸਕਦੇ ਹਾਂ। ਜੇਕਰ ਤੁਹਾਡੇ ਕੋਲ ਇੱਕ ਵਰਤਮਾਨ ਮੈਡੀਕੇਅਰ (Medicare) ਕਾਰਡ ਹੈ, ਤਾਂ ਇਸਦੇ ਲਈ ਕੋਈ ਫੀਸ ਨਹੀਂ ਦੇਣੀ ਪਵੇਗੀ।

ਕੀ ਮੈਨੂੰ ਆਪਣੀ ਅਪਾਇੰਟਮੇਂਟ ਲਈ ਭੁਗਤਾਨ ਕਰਨਾ ਪਵੇਗਾ?

ਜਿੰਨ੍ਹਾਂ ਮਰੀਜ਼ਾਂ ਕੋਲ ਵਰਤਮਾਨ ਵਿੱਚ ਮੈਡੀਕੇਅਰ ਕਾਰਡ ਹੈ, ਉਨ੍ਹਾਂ ਨੂੰ ਫੀਸ ਦੇਣ ਦੀ ਲੋੜ ਨਹੀਂ ਹੋਵੇਗੀ। ਜੇਕਰ ਤੁਹਾਡੇ ਕੋਲ ਮੈਡੀਕੇਅਰ ਕਾਰਡ ਨਹੀਂ ਹੈ ਜਾਂ ਤੁਸੀਂ ਇੱਕ ਵਿਦੇਸ਼ੀ ਵਿਜ਼ਿਟਰ ਹੋ, ਤਾਂ ਕ੍ਰਿਪਾ ਕਰਕੇ ਸਾਨੂੰ ਦੱਸੋ ਕਿਉਂਕਿ ਤੁਹਾਨੂੰ ਆਪਣੀ ਅਪਾਇੰਟਮੇਂਟ ਲਈ ਫੀਸ ਦੇਣ ਦੀ ਲੋੜ ਹੋਵੇਗੀ।

ਅਸੀਂ ਤੁਹਾਡੇ ਜੀ.ਪੀ. ਅਤੇ ਤੁਹਾਡੀ ਦੇਖਰੇਖ ਵਿੱਚ ਸ਼ਾਮਿਲ ਹੋਰ ਸਿਹਤ ਪੇਸ਼ੇਵਰਾਂ ਨਾਲ

ਤੁਹਾਡੀ ਦੇਖਰੇਖ ਨਾਲ ਸੰਬੰਧਿਤ ਜਾਣਕਾਰੀ ਸਾਂਝੀ ਕਰਾਂਗੇ।